એક દેશમાં લડાઈ ફાટી નીકળી. કાળજું કંપાવી દે એવી લડાઈ! હજારો સ્ત્રી-પુરુષો, બાળકો માર્યા ગયા. તેઓની લાશોનો ઢગલો કરીને એક મોટા ખાડામાં દફનાવવો પડ્યો. એ મોટી કબરની આસપાસ નાની નાની નિશાનીઓ મૂકવામાં આવી. દરેક નિશાની પર લખ્યું હતું, ‘આવું કેમ થયું?’ આંખમાં કણાની જેમ ખૂંચતો આ સવાલ ઘણાને થાય છે. ઘણાએ લડાઈમાં તો ઘણાએ કુદરતી આફતોમાં ઘરબાર ગુમાવ્યાં છે. ઘણાનાં સગાં-સંબંધી એનો ભોગ બન્યા છે. ઘણાના પરિવારમાંથી કોઈને બીમારી ઝૂંટવી ગઈ છે. જ્યારે અમુક તો ગુનાનો શિકાર બન્યા છે. આવી એક કે બીજી આફતોને લીધે આપણા બધા પર ઘણાં દુઃખો આવી પડે છે. ઘણી વાર નિસાસો નંખાઈ જાય છે કે ‘હે ભગવાન, આવું કેમ થયું?’